**Olav Thorsen** (født 1949 i Stavanger) er en norsk allmennlege, spesialist i allmennmedisin.

Han var elev ved Kongsgård skole i Stavanger i ett år før han dro til Frankrike. Thorsen tok Examen artium ved Lycée Corneille i Rouen i 1970, deretter studerte han medisin i Bergen fra 1970 til 1976. Etter endt studium arbeidet han to år som lege i Hammerfest. Siden 1980 har han vært fastlege i Stavanger, i tillegg deltidsstillinger som overlege i Stavanger kommune, koordinator for PKO (praksiskonsulentordningen) på Stavanger universitetssjukehus og fylkesveileder for turnuslegene i Rogaland ved Fylkeslegens kontor. Han har også undervist på Universitetet i Stavanger som førsteamanuensis. Han ble pensjonist høsten 2020. 

Thorsen giftet seg i 1971 med psykiater Gerd-Ragna Bloch Thorsen

Etter at Gerd-Ragna døde i 2006 giftet han seg i 2011 med lege Liv Løland.[]

Thorsen har vært leder i Nord Jæren Sportsdanseklubb og Vest Norsk Dansekrets. Han har sittet i flere utvalg og styrer, bl.a. som leder i Norsk selskap for allmennmedisin og Turnusrådet i Legeforeningen. Olav Thorsen har publisert flere artikler om pasienttilfredshet og vært medforfatter i bøker om helseopplysning, Norsk lærebok i allmennmedisin og Norsk elektronisk legehåndbok (NEL).

I 2013 fikk han Løvetannprisen som utdeles til en norsk allmennlege av Norsk forening for allmennmedisin en gang årlig.

I 2017 tok han doktorgraden (ph.d.) med tittelen *General practitioners’ referrals to specialist health services. Exploring elements and factors in the referral process having an impact om patients’ access to specialty care*.

I 2022 var han leder for Nordisk kongress i allmennmedisin i Stavanger.

Bibliografi
-----------

* *Forfriskningsboka - helseopplysning i allmennpraksis (TANO 1990)*
* *Risiko og motivasjon (TANO 1994)*
* *Vær så god neste!* (Hertervig forlag 2005)
* *Veileder for turnus i kommunehelsetjenesten* (Legeforeningen 2003)

Referanser
----------

1. ↑   www.proff.no[Hentet fra Wikidata]
2. ↑  «Olav Thorsen – 4 roller i norsk næringsliv». *www.proff.no*. Besøkt 16. april 2023.
3. ↑  «Legeforeningen: Allmennmedisin: Godkjente spesialister i allmennmedisin, oppdatert 18. desember 2009». Arkivert fra originalen 2. januar 2010. Besøkt 30. desember 2009.
4. ↑  Stavanger Aftenblad: "Hjem fra Frankrike med examen artium", 03. august 1970 s.13.
5. ↑  Praksiskoordinator ved SUS
6. ↑  Stavanger Aftenblad: "NAVN OG NYTT", 23. juli 1971 s.4.
7. ↑  Olav Thorsen - et forbilde i allmennpraksis. *Dagens Medisin* 07.11.2013, side 58
8. ↑  Thorsen, Olav (24. januar 2017). *General practitioners’ referrals to specialist health services. Exploring elements and factors in the referral process having an impact om patients’ access to specialty care*. The University of Bergen. ISBN 978-82-308-3142-7.
9. ↑  «NCGP 2022». *Nordic Congress of General Practice* **(engelsk)**. Besøkt 16. april 2023.

Eksterne lenker
---------------

* Olav Thorsen hos UiB
* Tidskrift for Den norske legeforening: «Vil trygge læretiden for nybakte leger»
* Bør allmennpraktikeren ha ansvaret for det forebyggende helsearbeid for barn?
* Vestnorsk dansekrets[*død lenke*]

|  |  |
| --- | --- |
| Oppslagsverk/autoritetsdata | VIAF
 |